[Foto’s] Ontstoke inwoners steek busse aan die brand | Maroela Media
Een van die busse wat aan die brand gesteek is. Foto: Verskaf
ŉ Groep van ongeveer 150 ontstoke inwoners het Dinsdag Pretoria se strate ingevaar en onder meer twee busse aan die brand gesteek.
Konst. Tumisang Moloto, polisiewoordvoerder, het Woensdag gesê die groep inwoners van Atteridgeville, in die weste van die stad, het aan ŉ gewelddadige protesaksie deelgeneem. Hulle is glo ontevrede oor ŉ nuwe behuisingskema in Uitbreiding 6, wat glo mense van buite gelok het.
“Die groep het omstreeks 14:00 twee busse wat aan die Atteridgeville-busdiens behoort aan die brand gesteek en een bus beskadig,” het Moloto gesê.
Niemand is tydens die voorval beseer nie en niemand is nog in verband met die voorval in hegtenis geneem nie.
Moloto het gesê die polisie in steeds in die gebied om ŉ wakende oog oor die situasie te hou.
Ons is ook ontstoke oor die toestand in die land, sal dit nou help om alles aan die brand te steek? Nee dit sal niks help nie in teendeel!!!!!
Ek stem saam Willie. Dit vererger net die situasie. Daardie busse moet vervang word. Nou moet geld spandeer word vir die aankoop van ander busse terwyl die geld gebruik kon word vir ander noodsaaklikhede.
Altyd a wakkende oog hahaha
Hulle is te banggat om iets te doen, plaas daarvan dat hulle die klomp toesluit vir openbare geweld sal hulle net staan en kyk.
Ek wil graag nie uit my beurt iets kwyt raak nie maar… Die Anticrist se werke kan jy daagliks sien. Gaos, verwoesting, vrees, depressie, Families russies, haat en nog so baie meer as mens maar net so na dis nuus kyk. Mense, dit is kommerwekkend!!